รายละเอียดเกี่ยวกับหัวหน้างานตรวจสอบภายในและหัวหน้างานกำกับดูแลการปฏิบัติงานของบริษัท

บริษัทฯ ได้แต่งตั้ง บริษัท บีเค ไอเอ แอนด์ ไอซี จำกัด เป็นผู้ตรวจสอบภายในสำหรับปี 2559
ผลการตรวจสอบภายในรายงานต่อคณะกรรมการตรวจสอบ
และนำเสนอรายงานต่อคณะกรรมการบริษัทต่อไป โดยมีคุณบุญณี กุศลโสภิต
เป็นหัวหน้างานตรวจสอบภายใน มีประวัติโดยสังเขปดังนี้

การศึกษา

2548-2549 : จุฬาลงกรณ์มหาวิทยาลัย Endorsed Internal Auditing Program

2544-2546 : มหาวิทยาลัยบูรพา Master’s degree in MBA (Executive)

2539-2540 : จุฬาลงกรณ์มหาวิทยาลัย Graduated Diploma (Auditing)

2536-2539 : มหาวิทยาลัยรามคำแหง Bachelor’s degree in B.A. (Mass
Communication)

2534-2538 : มหาวิทยาลัยสถาบันเทคโนโลยีราชมงคล เทคนิคกรุงเทพ

Bachelor’s degree in B.B.A. (Accounting)

ประวัติการทำงาน : 2547-ปัจจุบัน : บริษัท บีเค ไอเอ แอนด์ ไอซี จำกัด

  ตำแหน่ง – Partner , Chief audit executive

  2546 -ปัจจุบัน : บริษัท เค แอนด์ เอ ออดิท จำกัด

  ตำแหน่ง – Auditor and Consultant

2545 -พ.ค. 2547 : บริษัท เอ แอคเค้าติ้ง แอนด์ แท็ก บิสซิเนส จำกัด

ตำแหน่ง – Auditor and Consultant

2538 - ก.พ.2546 : บริษัท สำนักงาน เอ เอ็ม ซี จำกัด

ตำแหน่ง - Audit Supervisor

ใบอนุญาติประกอบวิชาชีพ: ผู้สอบบัญชีรับอนุญาต (CPA) ทะเบียนเลขที่ 5623

ตำแหน่งในนิติบุคคล: กรรมการผู้จัดการ

วัตถุประสงค์ของการตรวจสอบภายใน

1.  เพื่อประเมินความเสี่ยงในการดำเนินกิจกรรมเกี่ยวกับการซื้อสินค้าในประเทศและต่างประเทศ
    การขายสินค้าในประเทศและต่างประเทศ การผลิตและควบคุมสินค้าคงเหลือ
    การบันทึกลูกหนี้-เจ้าหนี้ การรับ-จ่ายเงิน รวมถึงการรับรู้รายได้และต้นทุนของบริษัทฯ
    ว่ามีโอกาสที่จะเกิดเหตุการณ์หรือการกระทำอย่างใดอย่างหนึ่ง
    อันอาจก่อให้เกิดความเสียหายหรือทำให้วัตถุประสงค์หรือเป้าหมายของแต่ละกิจกรรมเบี่ยงเบนไป

2.  เพื่อประเมินระบบการควบคุมภายในที่มีอยู่ของบริษัทฯ
    ว่าเพียงพอที่จะป้องกันความเสียหายที่อาจเกิดขึ้นหรือไม่ และส่งเสริมให้บริษัทฯ
    มีระบบการควบคุมภายในที่มีประสิทธิภาพภายใต้ค่าใช้จ่ายที่เหมาะสม

3.  เพื่อช่วยให้ผู้ปฏิบัติงานภายในบริษัทฯ
    สามารถปฏิบัติหน้าที่ตามความรับผิดชอบของตนอย่างมีประสิทธิภาพมากยิ่งขึ้น

ขอบเขตและความรับผิดชอบในการควบคุมงานตรวจสอบภายใน

1.  กิจกรรมที่ควบคุมการตรวจสอบประกอบด้วย

-   การควบคุมและการตรวจสอบกิจกรรมการจัดซื้อสินค้าในประเทศและต่างประเทศ

-   การควบคุมและการตรวจสอบกิจกรรมการผลิตและบริหารสินค้าคงเหลือ

-   การควบคุมและการตรวจสอบกิจกรรมการตลาด การขายสินค้า การให้บริการลูกค้า

-   การควบคุมและการตรวจสอบกิจกรรมทางบัญชีการเงิน

-   การควบคุมและการตรวจสอบกิจกรรมทางทรัพยากรมนุษย์

2.  สอบทานความมีประสิทธิภาพและประสิทธิผลในการดำเนินงานของบริษัทฯ เกี่ยวกับ

-   ระบบการควบคุมภายในที่มีอยู่ของบริษัทฯ

-   การใช้ทรัพยากรของบริษัทฯ ให้เกิดประโยชน์สูงสุด

-   การปฏิบัติตามนโยบาย กฎระเบียบ และข้อบังคับของบริษัทฯ รวมถึงหน่วยงานอื่นที่เกี่ยวข้อง

3.  ขอบเขตของการปฏิบัติงานตรวจสอบภายใน ไม่ครอบคลุมถึงการพัฒนาระบบบัญชี
    หรือการจัดทำคู่มือการปฏิบัติงาน

การดำเนินการควบคุมงานตรวจสอบภายใน

บีเคฯ จะดำเนินเข้าควบคุมการตรวจสอบภายในด้วยความเป็นอิสระ โดย

1.  ศึกษาลักษณะธุรกิจเพื่อให้เข้าใจความเป็นมาขององค์กร โครงสร้างองค์กร
    ระเบียบข้อบังคับทิศทางนโยบายขององค์กร เป้าหมายและแผนงานทั้งระยะสั้นและระยะยาว
    จากเอกสารที่เกี่ยวข้อง และข้อมูลจากฝ่ายบริหารเพื่อนำไปวางแผนปฏิบัติงาน

2.  ศึกษาระบบการปฏิบัติงาน และการควบคุมภายใน โดยวิธีการสัมภาษณ์ สอบถาม
    และรวบรวมข้อมูลจากเอกสารหรือแบบพิมพ์ต่าง ๆ ของบริษัทฯ

3.  ประเมินผลการตรวจสอบภายใน พร้อมให้ข้อสังเกต และข้อเสนอแนะ

4.  ร่วมประชุมกับคณะกรรมการบริหาร หรือเจ้าหน้าที่ที่เกี่ยวข้องของบริษัทฯ
    เกี่ยวกับผลการตรวจสอบภายใน
    และเสนอรายงานผลการตรวจสอบภายในต่อคณะกรรมการตรวจสอบของบริษัทฯ